cyanic-selkie/wikianc huggingface dataset:
Josefina Pauleta
Biogrāfija
Trīs reizes izcīnījusi medaļas Rumānijas sieviešu šaha čempionātos: 2008. un 2010. gadā bijusi otrā, bet 2009. gadā ieņēmusi trešo vietu.
Pārstāvējusi Rumānijas un Nīderlandes izlases lielākajos komandu šaha turnīros:
Par panākumiem turnīros FIDE Pauletai 2005. gadā piešķīrusi starptautiskās meistares (WIM) nosaukumu, bet 2009. gadā - starptautiskās lielmeistares (WGM) nosaukumu.
Cirsti
Cirsti ir apdzīvota vieta Cēsu novada Inešu pagastā. Atrodas pagasta dienvidrietumos 7,1 km no pagasta centra Inešiem, 12,8 km no Vecpiebalgas un 117,8 km no Rīgas.
Apdzīvotā vieta atrodas pie autoceļa P33 (Ērgļi—Jaunpiebalga—Saliņkrogs), Ogres upes krastā, veidojusies ap bijušās Cirstu muižas (Zirßten) centru.
Akremi
Akremi ir ciems Rēzeknes novada Sokolku pagastā. Izvietojies pagasta dienvidrietumos 6,4 km no pagasta centra Strupļiem, 27,6 km no novada centra Rēzeknes un 226,6 km no Rīgas.
Apdzīvotā vieta izvietojusies netālu no autoceļa P59 (Viļāni–Ružina–Malta).
El País
El País ir 1976. gadā dibināts Spānijas laikraksts. Tas iznāk spāņu valodā, tam ir arī reģionālās versijas, kas iznāk citās valodās, piemēram, Quadern Catalunya kataloniešu valodā. Saskaņā ar Spānijas Oficina de Justificación de la Difusión apstiprinātiem datiem par 2012. gada decembri, laikraksta tirāža bija 400 212 eksemplāri, un vidējā tirāža bija 324 814, kas ir lielākā dienas laikraksta tirāža valstī, ieskaitot sporta izdevumus.
Spānijas vadošais laikraksts
Laikraksta galvenais birojs atrodas Madridē, taču tam ir arī biroji lielākajās Spānijas pilsētās - Barselonā, Seviljā, Valensijā, Bilbao un Santiago de Kompostellā, kur tiek gatavotas laikraksta reģionālās versijas. Tipogrāfijas, kurā laikraksts tiek iespiests, atrodas Barselonā, Seviljā, Valensijā, Lugo, Grankanarijā, Burgosā, Palma de Maljorkā, kā arī Vācijā, Beļģijā, Itālijā, Meksikā un Argentīnā.
Pastāv arī laikraksta starptautiskā versija, kas tiek iespiesta un izplatīta Latīņamerikā. Interneta versija ElPaís.com piedāvā gan bezmaksas, gan maksas saturu. 2012. gadā laikraksta dienas tirāža bija 324 814 eksemplāru, un saskaņā ar 2013. gada jūlijā publicētajiem Estudio General de Medios datiem laikraksta lasītāju skaits tika lēsts 1 929 000.
Internetā El País bija lasītākais ziņu izdevums - saskaņā ar Comscorce datiem 2013. gada aprīlī vien laikrakstam bija 15,6 miljonu unikālo lasītāju. Tas ir arī plaši pārstāvēts sociālajos tīklos, piemēram, Twitter ar vairāk kā četriem miljoniem un Facebook ar vairāk aptuveno 1,9 miljoniem sekotāju. Izdevums pieder Spānijas mediju grupai Grupo PRISA, kuras galvenais akcionārs kopš 2010. gada ir Liberty Acquisition Holding (kompānijas galvenie īpašnieki ir Nikolas Bergrūens (Nicolas Berggruen) un Martins Frenklins (Martin E. Franklin)). Grupo PRISA ir arī radio Cadena Ser, ekonomikas izdevuma Cinco Días (tulkojumā no spāņu valodas - piecas dienas) īpašniece. Tai pieder arī Grupo Santillana, kas izdod Santillana, Alfaguara, Taurus, Arguilar, sporta izdevumu Diario As, Los 40 Principales un tai pieder radio kanāli Máxima FM, M80 Radio, Radiolé, Cadena Dial un telekanāli Prisa TV, Localia, Digital+ un citi masu mediji.
Grupo PRISA 2011.gadā cieta 451 miljonu lielus zaudējumus, kas bija lielākie tās vēsturē, pārspējot 2010.gada antirekordu.
Reģionālie pielikumi
Tāpat tiek izdota laikraksta angļu valodas astoņu lapaspušu versija, kuras galvenā mērķauditorija ir Spānijā dzīvojošie ārzemnieki. Kopā ar El País tāpat tiek izplatītas papildus redakcijas, piemēram, Rusia Hoy (no spāņu valodas - Krievija šodien), kas ir Krievijas oficiālā laikraksta Российская Газета spāņu valodas ikmēneša versija.
Miniatūra (šahs)
Miniatūra šaha kompozīcijā ir šaha uzdevums vai etīde, kam sākuma pozīcijā abām pusēm summā nav vairāk par septiņām figūrām.
Nosaukumu 1902. gadā devis vācu rakstnieks, kritiķis, šahists un problēmists Oskars Blumentāls.
Par miniatūrām jeb miniatūrpartijām dažreiz sauc arī šaha partijas, kuru garums nepārsniedz 20 līdz 25 gājienus.
Trīsvilči
3. uzdevuma risinājums: 4. uzdevuma risinājums:
Daudzvilči
5. uzdevuma risinājums: 6. uzdevuma risinājums:
Etīdes
7. etīdes risinājums: 8. etīdes risinājums:
Šaha problēmisti miniatūru sastādītāji un krājēji
Daudzi no šaha problēmistiem sastādīja arī miniatūras. Daži tās arī kolekcionēja. Šai uzskaitījumā tikai daži no viņiem (alfabēta kārtībā):
Adamovas krauja
Adamovas krauja ir aizsargājams ģeoloģisks un ģeomorfoloģisks dabas piemineklis Krāslavas novada Ūdrīšu pagastā un, neliela daļa, Krāslavas pilsētas teritorijā. Krauja atrodas Daugavas labajā krastā lejpus Krāslavas, aizsargājamo ainavu apvidus Augšdaugava teritorijā.
No pamatkrasta paveras izcilas ainavas uz Daugavas senleju Adamovas un Skerškānu lokā. Ierīkota Adamovas taka.
Valsts aizsargājamie kultūras pieminekļi Kārsavas novadā
Šajā lapā apkopoti valsts aizsargājamie kultūras pieminekļi Kārsavas novadā.
MyISAM
MyISAM ir viens no galvenajiem (kopā ar InnoDB) MySQL DBVS glabāšanas veidiem. Tas ir balstīts uz ISAM kodu, un salīdzinājumā ar to tajā ir dažādi noderīgi papildinājumi un uzlabojumi.
MyISAM tabulas ir ideāli piemērotas izmantošanai WWW un citās vidēs, kurās dominē lasīšanas pieprasījumi. MyISAM tabulas uzrāda ļoti labus rezultātus SELECT komandām. Tas galvenokārt ir saistīts ar to, ka nav atbalsta transakcijām un ārējām atslēgām. Tomēr, pārveidojot un pievienojot ierakstus visa tabula tiek uz laiku bloķēta, un tas var radīt nopietnas aiztures pie lielām slodzēm.
Šāda veida tabulām ir izstrādāti virkne specializētu papildinājumu, kuri ļauj manipulēt ar tabulu failiem. Viena no tādām ir myisamchk programma, kas paredzēta indeksu un tabulu pārbaudei un atjaunošanai (jābūt pilnībā apstādinātiem MySQL procesiem un tāpēc tiek radīta sistēmas darbības dīkstāve; izpilde ietver sevī jauna faila radīšanu no nulles, kurā tiek ierakstīti visi nepieciešamie dati), un myisampack saspiestu tabulu veidošanai.
MyISAM tabulu failus var pārvietot starp datoriem ar dažādu arhitektūru un dažādām operētājsistēmām bez jebkādām izmaiņām. Lai to nodrošinātu, MySQL glabā visus skaitļus ar peldošo komatu IEEE formātā, bet visus veselos skaitļus - formātā ar tiešo baitu secību.
Indeksa failiem ir .MYI (MYIndex) faila nosaukuma paplašinājums. Faili ar .MYD (MYData) paplašinājumu satur datus, bet ar .frm paplašinājumu - tabulu shēmas. Ja indeksa fails kāda iemesla dēļ tiek zaudēts, programma atjauno indeksus izmantojot informāciju no .frm faila.
Pēc noklusējuma katra tabula var saturēt ne vairāk kā 32 indeksus, bet šo vērtību var palielināt līdz 64 indeksiem. Indeksi tiek veidoti kā bināri koki. Programma indeksē BLOB un TEXT tipa kolonnas, kā arī kolonnas, kuras pieļauj NULL vērtību.
MyISAM tabulās var būt fiksēti, dinamiski vai saspiesti ieraksti. Lai izveidotu saspiesta tipa tabulu ir nepieciešama myisampack programma.
Trūkumi
Tā kā šādu nepilnību esamība kodā ne vienmēr tiek pārbaudīta, rezultāts var būt sabrukusi MySQL datubāze. Ir vērts atzīmēt, ka adrešu kopuma radītās problēmas nav sastopamas 64 bitu operētājsistēmās, un sākot ar 2009.gadu lielākā daļa ražoto serveru ir aprīkoti ar daudz lielāku atmiņas apjomu par 4 GB, kas sekmē izmantot tieši 64 bitu sistēmas, lai gūtu maksimālu labumu no iekārtas.
Minētie defekti izpaužas pie slodzes ar vismaz 400 klientiem, veicot sarežģītus pieprasījums datu bāzēs ar 2-3 GB lielumu.
Daudz attīstītākās MySQL zema līmeņa implementācijās, piemēram, InnoDB, daudzas no šīm problēmām ir atrisinātas. Šīs problēmas var tikt atrisinātas, ja tās tiek ņemtas vērā, izstrādājot programmu, kas darbojas ar MySQL.
Bez PVN
Bez PVN ir indīroka mūzikas grupa no Latgales, kas tika izveidota 2003. gada 27. decembrī līdz ar nosaukuma rašanos un pirmo oficiālo koncertu vietējā Kārsavas Tautas namā.
Grupā muzicē Kristaps Rasims (balss, elektriskā ģitāra, bandžo un citi instrumenti), Guntis Rasims (balss, akustiskā ģitāra, akordeons un citi instrumenti), Juris Vucāns (balss, elektriskā ģitāra, samplieris un citi instrumenti) un Valdis Vucāns (basģitāra, balss), kā arī bundzinieks Normans Bārbals.
Pastāvēšanas laikā Bez PVN ir izdevusi divus studijas albumus - "Pyrms Vuorda..." (2006) un "Reits" (2013) un vairākus video klipus. Pazīstamākās grupas kompozīcijas - "Screen", "Enģeļi sviļpoj", "Golds iz ustobys", "Besi", "Loopi", "Zuoleite", "Digitaluo gūteņa", "Izzeimuots nu rosys" u.c.
Grupas autordziesmu repertuārs tiek veidots un izpildīts vienīgi tās dalībnieku dzimtajā – latgaliešu valodā.
Līdz 2011. Grupas sastāvs un pirmie panākumi
Bez PVN dibinātājs - aktieris, pasākumu vadītājs, TV3 šova "Izklausies redzēts" uzvarētājs (2015) un grupas muzikālā dvēsele ir Kristaps Rasims. Guntis Rasims, savulaik, ar dalību TV5 realitātes šovā „Fabrikas muzikālais teātris” un Ata Auzāna vadītajā Daugavpils oranžajā korī TV3 šovā „Koru kari” grupai guva sākotnējo atpazīstamību. Guntis ir darbojies arī „Latgolys Radeja" kā DJ un programmu direktors (2006-2009). “Bez PVN” sākotnējā sastāvā muzicēja arī basģitāriste Aija Repša (2003-2010) un bundzinieks Pēteris Orinskis (2003-2006), vēlāk - Artūrs Morozs (2006-2010).
2006. gadā dažādās ierakstu studijās noritēja cītīgs darbs pie gada nogalē izdotā un 2007. gada sākumā prezentētā debijas albuma "Pyrms Vuorda...". Albumā iekļautas pavisam 16 kompozīcijas. 2007. gadā grupas "Bez PVN" albums tika izvirzīts "Latvijas Mūzikas Ierakstu Gada Balva" nominācijai „Gada debija”.
2007. gada beigās divas "Bez PVN" dziesmas tika iekļautas arī latgaliešu mākslinieku izlasē "Latgolys Radejis Muzykys izlase".
2009. gadā grupas dziesma „Screen” tika izvirzīta Latvijas Radio 2 "Muzikālā banka" nominācijai „Gada debija”.
Dalība konkursos un festivālos (2003. - 2011.)
Pastāvēšanas laikā tā piedalījusies vairākos dažāda mēroga pasākumos, festivālos un koncertos.
To skaitā ir dalība Jauno grupu konkursā “Stage Number One” (Valmierā) (TOP 20), rokmūzikas festivālā “Sinepes un Medus 2005” (Madonā) (skatītāju specbalva), Latgales mūzikas festivālā “Muzykys Skrytuļs" 2005, 2006, 2007, 2018 (Līksnā), jauniešu muzikālajā parādē „Manc Akorc 2005” (Rēzeknē), mūzikas festivālā “Osvalds" 2005,, 2006, 2007, (Baltinavā), 2005 .gadā "Latgales mūzikas festivāls 2009, 2010" (Līvānos), mīlestības dzejoļu un dziesmu festivālā "Upītes Uobeļduorzs"  (vairākas reizes, sākot no 2005. gada) un daudzi citi festivāli Latgalē un ārpus tās. 2006.gadā, kopā ar "Borowa Mc", grupa piedalījās arī koncerttūrē pa Latvijas pilsētām projekta - videostāsta „Par sevi, draugim i Latgolu” ietvaros.
Aisulū Tinibekova
Biogrāfija
Aisulū Tinibekova dzimusi 1993. gada 4. maijā Džalalabadas apgabala pilsētā Mailūsū, bet augusi un skolā mācījusies Narinas apgabala Kočkoras rajona Tendikas ciemā. Ar brīvo cīņu viņa iepazinās mācoties desmitajā klasē. Lai būtu iespēja trenēties, pēc desmitās klases beigšanas Aisulū pārgāja dzīvot un mācīties uz Kirgizstānas galvaspilsētu Biškeku.
Bez PVN
Dalība konkursos un festivālos (2003. - 2011.)
Latgaliešu kultūras gada balvu "Boņuks" grupa saņēmusi 6 reizes - "Labākais video" ("Screen", 2008 un "Jei", 2009), ) "Labākā dziesma" ("Screen", 2008), "Radio hits" ("Screen", 2008), kā arī 2017.un 2018. gada balvas.
Aisulū Tinibekova
Biogrāfija
2009. gadā Tinibekova piedalījās savās pirmajās starptautiskās sacensībās — Āzijas kadetu čempionātā. Jau pēc četriem gadiem viņa pārstāvēja Kirgizstānu Londonas olimpiskajās spēlēs, kur startējot vidējā svarā (līdz 63 kg), astotdaļfinālā zaudēja zviedrietei Hennai Jūhansonei un ieņēma 13. vietu.
2013. gadā Aisulū izcīnīja bronzas medaļas Āzijas čempionāta Ņūdeli un Vasaras Universiādē Kazaņā. 2014. gada Āzijas čempionātā viņa iekļuva finālā, kur zaudēja Ķīnas cīkstonei Džanai Laņai. Nākamajā 2015. gada Āzijas čempionātā Tinibekova atkal saņēma sudraba medaļu, šoreiz finālā viņa zaudēja japānietei Kaori Ičo.
Olimpisko, 2016. gadu kirgīzu cīkstone uzsāka daudzsološi. Vispirms pirmoreiz uzvarēja Āzijas čempionātā, pēc tam olimpiskajā kvalifikācijas turnīrā, izcīnot ceļazīmi uz Riodežaneiro olimpiādi. Tomēr olimpiskajās spēlēs medaļu izcīnīt neizdevās, pusfinālā viņa zaudēja krievu cīkstonei Valērijai Koblovai, bet cīņā par bronzu arī indietei Sakši Malikai.
2017. gadā Tinibekova otro gadu pēc kārtas uzvarēja Āzijas čempionātā un izcīnīja savu pirmo medaļu pasaules čempionātā. Pusfinālā viņa zaudēja tunisietei Marvai Amri, bet cīņā par bronzas medaļu pārspēja Ķīnas cīkstoni Žunu Ninninu. 2014. gada Āzijas spēlēs Aisulū izcīnīja bronzas medaļu, bet 2018. gada spēlēs — zelta medaļu.
2019. gadā Tinibekova trešo reizi uzvarēja Āzijas čempionātā, bet pēc tam viņa guva līdz šim lielāko panākumu — zelta medaļu pasaules čempionātā Nursultanā. Viņa kļuva par pirmo Kirgizstānas cīkstoni, kas uzvarējusi pasaules čempionātā. Par šo panākumu viņa tika apbalvota ar trīsistabu dzīvokli Biškekā, kura sertifikātu un atslēgas viņa pasniedza Kirgizstānas prezidents Soronbajs Ženbekovs.
2021. gada augustā olimpiskajās spēlēs Tokijā Tinibekova iekļuva finālā, kur zaudēja japānietei Jukako Kavai un ieguva sudraba medaļu.
Griķi (ģints)
Griķi (la) ir lakstaugu ģints sūreņu dzimtā. Tajā ietilpst daži nozīmīgi pārtikas augi, piemēram, sējas griķi un Tatārijas griķi. Ģints sākotnējais izplatības areāls ir meklējams Indijas subkontinentā, lielākajā daļā Indoķīnas, kā arī Ķīnas centrālajā un dienvidaustrumu daļā. Sugas plaši tiek kultivētas arī citur pasaulē — viscaur Holarktikā un vietām Āfrikā un Dienvidamerikā.
Sliktie kaimiņi
"Sliktie kaimiņi" (en) ir 2014. gada komēdija, kuras režisors ir Nikolass Stollers. Galvenās lomas atveido Zaks Efrons, Sets Rogens, Rouza Bairna, Kristofers Mintzs-Plass, Deivs Franko un Līza Kudrova. Filmas pirmizrāde notika South By Southwest filmu festivālā. 2016. gadā filmai iznāca turpinājums "Sliktie kaimiņi 2".
Maks un Kellija ir jauns pāris, kuram nesen piedzimusi meita. Abiem blakus ievācas brālība, kas nav pati klusākā un mierīgākā, tāpēc drīz vien starp kaimiņiem izceļas īsts karš.
Griķi (ģints)
Apraksts
Griķu ģints sevī iekļauj 15 līdz 16 augu sugas, tostarp divus nozīmīgus kultūraugus: griķus (Fagopyrum esculentum) un Tatārijas griķus (Fagopyrum tataricum). Abiem ir līdzīgi lietojumi, un tie tiek klasificēti kā pseidolabība, jo tos izmanto tāpat kā graudaugus, bet tie nepieder graudzāļu dzimtai.
Kazimirišķu muiža
Vēsture
Kazimirišķu muižas kungu māja celta Tjūdoru neogotikas stilā un pabeigta 1878. gadā. Ēka sastāvēja no diviem atšķirīgu izmēru būvapjomiem, kurus vienoja vienstāvīgs korpuss. Fasādes bija rotātas ar stilam atbilstošām dzeguļu joslām un robotām karnīzēm. Muižā saimniekoja Janīna Plātere-Zīberga. Pirmā pasaules kara laikā muižas ēkas tika iznīcinātas.
Griķi (ģints)
Apraksts
Griķu ģints sugām ir raksturīgi ziedi ar piecām ziedlapām, kas ir sakārtoti saliktās, ķekarveida ziedkopās.
Sugas
Kopš 2019. gada marta tiek atzītas šādas griķu sugas:
Baumans
Baumans var būt:
Latviešu Nacionālisti
Politiskā partiju apvienība "Latviešu Nacionālisti" bija 2018. gada 27. jūlijā izveidota politisko partiju apvienība, kas radās, apvienojoties "Latvijas Atdzimšanas partijai", partijai "Tēvzemes mantojums", "Māras zemei" un vairākām sabiedriskām organizācijām. Apvienība noteica, ka tās mērķis ir "Latviešu tautas nacionālo, ekonomisko, sociālo, kultūras un citu vitālo interešu aizstāvība."
"Latviešu Nacionālistu" valdē bija Alfrēds Buls, Kārlis Krūmiņš, Roberts Purnis, Andris Rubins un Silvestrs Rubins.
2020. gada janvārī apvienības vadītājs Andris Rubins paziņoja, ka apvienība tiks likvidēta, lai nākotnē "veidotu lielāku partiju apvienību". Paziņojums par likvidācijas procesa uzsākšanu tika publicēts Latvijas Vēstnesī 6. janvārī.
Panamarenko
Panamarenko, īstajā vārdā Henrijs van Hervegens (, dzimis ), ir Beļģijas gleznotājs, tēlnieks un izgudrotājs. Viņa mākslas darbos atkārtojas lidošanas un lidaparātu tēma, mazākā mērā arī cita tehnika.
Biogrāfija
Van Hervegens piedzima Antverpenē kuģu remontētāja ģimenē, studēja Antverpenes mākslas akadēmijā. Viņš izvēlējās savu pseidonīmu nejauši 1966. gadā, klausoties radio raidījumu, kur runa gāja par kādu ģenerāli Ponomarenko. Sākumā darbojās popārta žanrā. Viņš ir viens no beļģu Hepeningu iniciatoriem. Panamarenko pirmā lidmašīna tapa 1967. gadā. Kopš tā laika tika radītas vairākas planieru, dirižabļu, lidojošo šķīvju, fantastisko putnu sērijas. Vairākiem no šiem objektiem ir izstrādāti dažādi anahroniskie mehānismi, kas it kā ļautu tiem pacelties gaisā, kaut gan īstenībā tie, protams, nelido. Mākslinieks pēkšņi nolēma pielikt punktu savai karjerai 2005. gadā.
Trīspirkstu dzeņi
Trīspirkstu dzeņi (Picoides) ir dzilnu dzimtas (Picidae) ģints, kas apvieno 3 mūsdienās dzīvojošas sugas. Divas no tām sastopamas Ziemeļamerikā un viena suga — trīspirkstu dzenis (Picoides tridactylus) — mājo Eirāzijā. Arī Latvijā sastopams Eirāzijā dzīvojošais trīspirkstu dzenis.
Nesenā pagātnē trīspirkstu dzeņu ģints bija daudz plašāka, ar daudz vairāk sugām, tomēr līdz ar jaunākajiem ģenētiskajiem atklājumiem ir veikta dzilnu dzimtas sistemātikas revīzija. Vairākas sugas no trīspirkstu dzeņu ģints mūsdienās tiek sistematizētas Amerikas dzeņu (Leuconotopicus) un mazo dzeņu ģintī (Dryobates), kā arī ir izdalītas vairākas monofilētiskas ģintis, kurās katrā ir tikai viena suga.
Kopīgās īpašības
Trīspirkstu dzeņu apspalvojums ir melni-balti raibumots ar gaišu vēderu. Tēviņam galvas virsa dzeltena, pakausis melns. Mātītes galvas virsa ir pelēka vai melna. Knābis taisns un salīdzinoši garš. Pēdām ir trīs pirksti (divi vērsti uz priekšu, viens uz aizmuguri). Visas trīs sugas ir apmēram vienādi lielas, tomēr lielākais ir melnmugurdzenis (Picoides arcticus), kura ķermeņa garums ir 23—25 cm, svars 61—88 g. Mazākais ģintī ir Amerikas trīspirkstu dzenis (Picoides dorsalis), kura ķermeņa garums ir 21—23 cm, svars 47—64 g.
ODBC
ODBC (Open Database Connectivity) ir programmatūras saskarne (interfeiss), kas ļauj piekļūt datu bāzēm, to izstrādājusi kompānija Microsoft, sadarbībā ar Simba Technologies pamatojoties uz Call Level Interface (CLI) specifikācijām, kuras ir izstrādātas SQL Access Group, X / Open, un Microsoft organizācijās. CLI standarts paredz unificēt programmu savstarpējo sadarbību ar DBVS, padarīt tās neatkarīgas no DBVS pārdevējiem un programmatūras/aparatūras platformām.
Trīspirkstu dzeņi
Sistemātika
Trīspirkstu dzeņu ģints (Picoides)
ODBC
1990. gada sākumā eksistēja vairāki datubāzu pārdevēji, katrs ar savu saskarni. Ja lietojumprogrammatūrai bija nepieciešams sazināties ar vairākiem datu avotiem, bija nepieciešams rakstīt savu kodu, lai tas varētu sazināties ar katru no datu bāzēm. Lai atrisinātu šo problēmu, Microsoft un citi uzņēmumi izveidoja standarta saskarni, lai varētu nosūtīt un saņemt datus no dažādiem datu avotiem. Šo saskarni nosauca par: Open Database Connectivity jeb atvērtā saikne ar datu bāzi.
Izmantojot ODBC pielikumu, programmētāji varēja izstrādāt lietojumus, lai izmantotu vienotu saskarni, lai piekļūtu datiem, neuztraucoties par mijiedarbību ar vairākiem informāciju avotiem.
Tas tiek sasniegts pateicoties tam, ka dažādu datu bāzu piegādātāji, izveido dziņus, kas īsteno īpaša satura funkciju izpildi ņemot vērā savu produktu īpatnības. Lietojumi izmanto šīs funkcijas, lai īstenotu pieeju dažādiem datu avotiem.
MFC pilnveidoja ODBC lietojumprogrammu izstrādātājiem. Īstā ODBC saskarne ir parastā procesuālā API. Tā vietā, lai izveidotu vienkāršu procesuālo API, MFC izstrādātāji radīja abstraktu klašu kopumu, kas pārstāvēja datu bāzes loģisko būtību.
Virsīte (upe)
Virsīte (lt) ir Svitenes labā krasta pieteka Lietuvā un Bauskas novadā.
Iztece Lietuvas teritorijā, pie Pakrojas rajona pašvaldības Gegedži (Gegiedžiai) ciema uz ziemeļrietumiem no Linkuvas. Tek ziemeļu virzienā. Šķērso valsts robežu uz dienvidiem no Virsītes. Ietek Svitenē Svitenes ciemā. Virsīti šķērso Lietuvas valsts autoceļš KK209 (Jonišķi - Pasvale), kā arī Latvijas valsts autoceļi V1030 (Saulaine–Virsīte–Svitene–Senči) un V1033 (Pilsrundāle–Svitene–Klieņi). Virsītes krastos atrodas Daugaļoņi (Daugalioniai), Grikpedži (Grikpėdžiai), Mažuči (Mažučiai) un Kaireļi (Kaireliai) Lietuvā, kā arī Virsīte un Svitene Latvijā.
Valsts aizsargājamie kultūras pieminekļi Kocēnu novadā
Šajā lapā apkopoti valsts aizsargājamie kultūras pieminekļi Kocēnu novadā.
Dauguņi
Dauguņi ir apdzīvota vieta Cēsu novada Inešu pagastā. Atrodas pagasta rietumu daļā 4,1 km no pagasta centra Inešiem, 9,7 km no Vecpiebalgas un 137,9 km no Rīgas.
Apdzīvotā vieta atrodas nomaļus no valsts autoceļiem.
Žovkva
Žovkva ir rajona nozīmes pilsēta Ukrainas rietumos, Ļvivas apgabalā Žovkvas rajona centrs. Žovkvas centra apbūve ir pilsētbūvniecības piemineklis. Cēsu sadraudzības pilsēta.
Vēsture
Pilsēta dibināta 1594. gadā, kā Žečpospolitas magnāta Staņislava Žolkeviča privātā apdzīvotā vieta. Līdzīgi kā Zamosca, projektēta renesanses stilā. 17. gadsimtā Žovkva bija karaļa Jana III Sobeska rezidences pilsēta, kā arī mākslas un kultūras centrs. Pēc Polijas pirmās dalīšanas 1772. gadā pilsēta iekļāvās Austrijas impērijā.
Pēc Pirmā pasaules kara Žovkva tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Žovkvu ieņēma vācieši. Pilsētas ebreju iedzīvotāji tika iznīcināti holokaustā.
Pēc Otrā pasaules kara Žovkva iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā. Starp 1951. un 1992. gadu pilsētas nosaukums bija Ņesterova.
Cilvēki
17. gadsimtā Žovkva bija Polijas karaļa Jana III Sobeska rezidences pilsēta. Pirmā pasaules kara laikā 1914. gada 8. septembrī pie Žovkvas krita Krievijas kara lidotājs Pjotrs Ņesterovs (Пётр Николаевич Нестеров, 1887-1914).
Mariu Rui
Sasniegumi
Napoli
Portugāle
GNK Dinamo Zagreb
GNK Dinamo Zagreb ir Horvātijas futbola klubs no Zagrebas. Klubs dibināts 1945. gadā. Kopš 1993. gada Dinamo Zagreb 24 reizes ir kļuvis par Horvātijas čempionu un 16 reizes izcīnījis Horvātijas kausu. Septiņas reizes ir piedalījies UEFA Čempionu līgas grupu turnīrā, bet ne reizi nav ticis nākamajā kārtā.
Zigmunds Baumans
Zigmunts Baumans (pl, dzimis, miris ) bija Polijas ebreju izcelsmes poļu/britu sociologs. Līdsas universitātes socioloģijas profesors.
Dzīvesgājums
Dzimis 1925. gadā Poznaņā ebreju ģimenē. Otrajā pasaules karā Zigmunts Baumans cīnījās PSRS atbalstītajās poļu armijas daļās. Kā armijas politiskais darbinieks piedalījās kaujās pie Kolobžegas un Berlīnē. Pēc kara darbojās karaspēka daļās, kas cīnījās pret ukraiņu nacionālistiem un Armia Krajowa cīnītājiem t.s. Iekšējās drošības korpusā (Korpus Bezpieczeństwa Wewnętrznego).
Dienot drošības karaspēkā, Baumans paralēli studēja augstskolā socioloģiju un filozofiju. 1953. gadā tika padzīts no armijas, jo Baumana tēvs bija vēlējies izbraukt uz Izraēlu. Baumans sāka strādāt par pasniedzēju Varšavas universitātē. Pēc 1968. gada Polijas politiskās krīzes valdošajās aprindās pastiprinājās antisemītisma kampaņa un Baumans bija spiests universitāti pamest.
Baumanam atļāva pamest Poliju, iesākumā viņš devās uz Telavivu, bet kopš 1971. gada dzīvoja Lielbritānijā un strādāja Līdsas universitātē. Turpmāk publicēdamies gandrīz tikai angliski, viņš pamazām kļuva par vienu no redzamākajiem mūsdienu sociologiem.
Analizēja saikni starp modernitāti un holokaustu, kā arī postmodernās sabiedrības konsumērismu. "Plūstošās modernitātes" (Liquid modernity) jēdziena autors. Pazīstamākais darbs - 1989. gada Modernity and the Holocaust. Baumana idejām ir būtiska ietekme uz anti- un alterglobālisma kustībām.
Antoniški
Antoniški var būt:
Azadkašmīra
Azadkašmīra ( — ‘Brīvā Kašmīra’), oficiāli Azada Džammu un Kašmīra, ir Pakistānas province. Tā tiek uzskatīta arī par pašpasludinātu valsti, kas juridiski ir Indijas teritorija.
Valsts aizsargājamie kultūras pieminekļi Kokneses novadā
Šajā lapā apkopoti valsts aizsargājamie kultūras pieminekļi Kokneses novadā.
Jānis Skujiņš (pulkvedis)
Jānis Skujiņš  (1897-1942) bija latviešu strēlnieku komandieris, Latgales partizānu pulka komandieris, pulkvedis-leitnants (1919), pulkvedis (1939). Latgales atbrīvošanas operācijas laikā viņa vadītais pulks 1920. gada janvārī ieņēma Kārsavas, Pitalovas (Abrenes) un Višgorodokas (Augšpils) miestus, par ko J. Skujiņu apbalvoja ar Lāčplēša Kara ordeņa 2. un 3. šķiru. 1941. gadā apcietināts un deportēts uz PSRS, kur nošauts.
Dzīvesgājums
Pēc Pirmā pasaules kara sākuma 1915. gada 1. oktobrī iestājās Alekseja karaskolā. Pēc karaskolas beigšanas 1916. gada janvārī praporščiku Skujiņu nosūtīja uz Rezerves latviešu strēlnieku pulku, no 14. marta viņš bija 2. Rīgas latviešu strēlnieku bataljona rotas komandieris, piedalījās visās bataljona (vēlāk pulka) kaujās pret vāciešiem, pēc Ziemassvētku kaujām paaugstināts par podporučiku, vēlāk par poručiku. 1917. gada oktobrī sasniedza štabskapitāna pakāpi un tika iecelts par bataljona komandieri.
Pēc Oktobra revolūcijas kapteinis Skujiņš 1917. gada decembrī atstāja savu pulku un kopā ar ģenerāli Gopperu, pulkvedi Briedi u. c. latviešu virsniekiem darbojās B. Savinkova monarhistiskajā organizācijā "Dzimtenes un brīvības aizstāvēšanas savienība", piedalījās Jaroslavļas sacelšanās cīņās, apcietināts. Pēc atbrīvošanas viņš 1918. gada 16. augustā pārgāja pāri frontei pie Zilupes un atgriezās Latvijā.
1918. gada 23. novembrī iestājās Latvijas valdības bruņotajos spēkos, bija Rīgas 1. apsardzības rotas vada komandieris, 1919. gada janvārī-februārī Cēsu bataljona vada un rotas komandieris. Piedalījās cīņās pret lieliniekiem Zemgalē un Kurzemē, pēc Rīgas ieņemšanas 1919. gada 22. maijā paaugstināts par pulkvedi-leitnantu. No 1919. gada augusta 2. Ventspils kājnieku pulka bataljona komandieris Austrumu frontē. 1919. gada 25. septembrī iecelts par Latgales partizānu pulka komandieri, vadīja Ziemeļlatgales atbrīvošanas cīņas.
Pēc neatkarības cīņu beigām pulkvedi Skujiņu 1921. gada martā iecēla par 1. jātnieku pulka komandieri, tā paša gada 10. jūlijā par 9. Rēzeknes kājnieku pulka komandieri. No 1922. gada marta viņš ieņēma dažādus amatus 1. Liepājas kājnieku pulkā, uzrakstīja grāmatu par Liepājas pulka vēsturi. 1923. gadā beidza vecāko virsnieku kursus. No 1930. gada maija 5. Cēsu kājnieku pulka bataljona komandieris, 1934. gadā viņu iecēla par 4. Valmieras kājnieku pulka komandieri. 1939. gadā paaugstināja par pulkvedi.
Mirdzums
"Mirdzums" (en) ir 1980. gada ASV un Apvienotās Karalistes šausmu filma, kuras režisors un viens no scenārija autoriem ir Stenlijs Kubriks. Filma ir Stīvena Kinga tāda paša nosaukuma stāsta ekranizācija. Šī ir viena no Stenlija Kubrika pēdējām filmām. Filma ietekmējusi šausmu filmu žanra attīstību, un bieži tiek citēta.
Jānis Skujiņš (pulkvedis)
Dzīvesgājums
Pēc Latvijas okupācijas bija Latvijas PSR Tautas armijas 10. Aizputes kājnieku pulka komandieris, vēlāk 24. teritoriālā korpusa virsnieks, 1940. gada oktobrī atvaļināts.
1941. gada 19. aprīlī pulkvedi Skujiņu apcietināja un deportēja uz PSRS, kur ieslodzīja Astrahaņas cietumā. Pēc pratināšanām 1941. gada 15. decembrī padomju kara tribunāls Skujiņam piesprieda nāvessodu, ko izpildīja 1942. gada 8. jūlijā Astrahaņas cietumā.
Mirdzums
Filmas pirmizrāde notika un to izdeva Warner Bros.. Reakcijas filmas izdošanas brīdī bija dažādas. Stīvens Kings kritizēja filmu sakarā ar tās novirzēm no romāna. Filma saņēma arī divas Zelta avenes balvas kategorijās "Sliktākais režisors" un "Sliktākā aktrise" (Divāla), no kurām pēdējo vēlāk atcēla, Kubrika attieksmes pret viņu dēļ. Mūsdienās tā tiek uzskatīta par vienu no visu laiku labākajām un ietekmīgākajām šausmu filmām.
39 gadus vēlāk filmai iznāca turpinājums "Doktors Miegs", kas pirmizrādi piedzīvoja.
Sižets
Džeks Torenss ieņem ziemas uzrauga vietu viesnīcā Overlook Klinšu kalnos, kas tiek slēgta katru ziemas sezonu. Pēc viņa ierašanās viesnīcas menedžeris Stjuarts Ulmans informē Torensu, ka iepriekšējais apkopējs Čārlzs Greidijs viesnīcā nogalināja savu ģimeni un sevi.
Denijs sāk redzēt biedējošas vīzijas. Tikmēr Džeka garīgā veselība pasliktinās; viņam nesanāk rakstīšana, viņš ir pakļauts vardarbīgiem uzliesmojumiem un sapņiem nogalināt savu ģimeni. Denijs gūst sasitumus pēc tam, kad ziņkārības dēļ apmeklēja neaizslēgtu 237. istabu. Džeks istabā sastopas ar sievietes spoku, bet vaino Deniju, ka viņš pats ir nodarījis zilumus. Džeks vēlāk sastop bārmeņa garu Loidu, kas pievilina viņu atsākt dzert. Parādās arī Delberta Greidija gars, kurš informē Džeku, ka Denijs ir sazinājies ar Haloranu, izmantojot savu "talantu", un saka, ka Džekam ir "jāsalabo" savs bērns.
Vendija atrod Džeka manuskriptu ar tekstu All work and no play makes Jack a dull boy, kas visu laiku atkārtojas. Kad Džeks uzbrūk viņai, Vendija ar beisbola nūju iedzen viņu bezsamaņā un ieslēdz virtuvē. Vendija atklāj, ka Džeks iepriekš ir sabotējis gan viesnīcas sazināšanās sistēmu, gan sniega motociklu. Tikmēr Denijs savā viesnīcas numurā atkārto frāzi redrum un pat uzraksta to uz vannas istabas durvīm. Vendija ierauga vārdu spogulī un saprot, ka tas ir vārds murder (slepkavība). Džeku atbrīvo Greidijs un viņš ar cirvi dodas pēc Vendijas un Denija. Denijs izkļūst ārā pa vannas istabas logu, un Vendija cīnās pret Džeku ar nazi, kad viņš izlaužas pa durvīm. Tikmēr viesnīcā ierodas Halorans, kuru Denijs bija iepriekš brīdinājis. Viņa ierašanās novērš Džeka uzmanību, kurš vestibilā uzbrūk un nogalina Haloranu, bet pēc tam vajā Deniju dzīvžoga labirintā. Vendija skrien cauri viesnīcai, meklējot Deniju, sastopoties ar viesnīcas spokiem un vīzijām, kas līdzīgas Denija redzētajām.
Dzīvžoga labirintā Denijs nomaldina Džeku un paslēpjas aiz sniega kupenas, kamēr Džeks seko nepatiesām pēdām. Denijs satiekas ar Vendiju un abi Halorana sniega motociklā pamet viesnīcu, atstājot Džeku nosalstam līdz nāvei labirintā. Fotogrāfijā viesnīcas gaitenī Džeks ir attēlots balles laikā.
Ideja
Pirms filmas "Mirdzums" izstrādes, Kubriks režisēja filmu "Berijs Lindons" (1975), vizuāli izteiksmīgu filmu, par īru, kurš mēģina iespraukties britu aristokrātu aprindās. Neskatoties uz tehniskajiem sasniegumiem, filma neguva panākumus ASV, un kritiķi to kritizēja par pārāk garu un pārāk lēnu filmu. Kubriks, vīlies par "Berija Lindona" panākumu trūkumu, saprata, ka viņam ir jāuzņem filma, kas būtu komerciāli dzīvotspējīga, kā arī mākslinieciski vērtīga. Stīvenam Kingam stāstīja, ka Kubriks licis saviem darbiniekiem atnest viņam kaudzēm šausmu grāmatu, kad viņš iekārtojās savā birojā, lai tās visas izlasītu: "Kubrika sekretāre dzirdēja katras grāmatas skaņu, atsitoties pret sienu, kad režisors pēc pāris lapaspušu izlasīšanas to iemeta atkritumu kaudzē. Kādu dienu sekretāre pamanīja, ka kādu laiku viņa nav dzirdējusi, kā grāmata tiek izmesta. Viņa iegāja pārbaudīt savu priekšnieku un atklāja, ka Kubriks ir dziļi aizrāvies ar "Mirdzums" lasīšanu."
Runājot par filmas tēmu, Kubriks norādīja, ka "cilvēka personībā kaut kas pēc būtības nav kārtībā. Tajā ir arī ļaunā puse. Viena no lietām, ko var darīt šausmu stāsti, ir parādīt mums bezsamaņas arhetipus; mēs varam redzēt tumšo pusi bez nepieciešamības stāties tai tieši pretī”.
Aktieru meklēšana
Nikolsons bija Kubrika pirmā izvēle Džeka Torensa lomai. Citi kandidāti bija Roberts De Niro (kurš teica, ka filma uz mēnesi viņam radīja murgus), Robins Viljamss un Harisons Fords, kurus visus noraidīja Kings. Kings noraidīja arī Nikolsonu, jo uzskatīja, ka, tā kā viņš jau bija piedalījies filmā "Kāds pārlaidās pār dzeguzes ligzdu", skatītājs jau no paša sākuma viņu uzskatīs par nestabilu. Šī iemesla dēļ Kings lomai deva priekšroku Džonam Voitam, Maiklam Moriartijam vai Mārtinam Šīnam, kuri veiksmīgāk spētu attēlotu parastu cilvēku, kurš pamazām tiek iedzīts neprātā. Jebkurā gadījumā rakstniekam jau no sākuma teica, ka galvenās lomas aktieris "nav apspriežams".
Filmēšana
Filmas iekštelpu ainas filmēja Elstree Studios studijā, netālu no Londonas. Dažus elementus no viesnīcas Overlook interjera aizguva no Josemitu nacionālajā parkā esošās viesnīcas Ahwahnee. 1979. gada februārī Elstree Studios smagi cieta ugunsgrēkā, izraisot filmēšanas aizkavēšanos.
Lai gan lielāko daļu iekštelpu un pat dažus Overlook ārskatus uzņēma studijā, dažus ārskata kadrus uz vietas uzņēma citur. Sākuma kadrus filmēja Glečera nacionālajā parkā Montānas štatā, savukārt sākuma ainu ar auto filmēja klinšu kalnos. Kā Overlook viesnīcas ārpusi izmantoja Timberline Lodge ēku Oregonā. Filmas "Mirdzums" filmēšanas process bija ilgstošs un grūts, bieži ar ļoti garām darba dienām. Kubrika rakstura dēļ galvenās filmēšanas pabeigšana aizņēma vairāk nekā gadu. Aktrise Šellija Divāla nesadzīvoja ar Kubriku, filmēšanas laukumā ar viņu bieži strīdējās par scenārija līnijām, viņas aktiermākslas paņēmieniem un daudzām citām lietām. Galu galā Divālu tik ļoti pārņēma viņas lomas radītais stress, ka viņa vairākus mēnešus kļuva slima. Vienā brīdī viņa bija tik lielā stresā, ka viņas mati sāka izkrist. Filmēšanas scenāriju pastāvīgi mainīja, dažreiz pat vairākas reizes dienā, radot lielāku stresu. Nikolsons galu galā kļuva tik neapmierināts ar nemitīgi mainīgo scenāriju, ka viņš izmeta kopijas, kuras producentu komanda bija viņam iedevusi iegaumēt, zinot, ka tas tik un tā mainīsies. Viņš iemācījās lielāko daļu savu līniju tikai dažas minūtes pirms to filmēšanas. Džo Tērkels intervijā 2014. gadā paziņoja, ka viņi sešas nedēļas mēģināja bāra ainu un ka filmēšana ilga no 9:00 līdz 22:30, atceroties, ka dienas beigās viņa drēbes bija izmirkušas sviedros.
Ainu, kurā Džeks ar rakstāmmašīnu raksta All work and no play makes Jack a dull boy pārfilmēja vairākas reizes, mainot teksta valoda uz itāļu, franču, spāņu un vācu.
Durvis, caur kurām Džeks filmas beigās ar cirvi izsitas cauri, bija īstas. Sākotnēji Kubriks šo ainu uzņēma ar viltotām durvīm, bet Nikolsons, kurš agrāk bija strādājis par ugunsdzēsēju, pārāk ātri tās salauza. Džeka ikoniskais citāts Heeeere's Johnny! ir ņemts no NBC sarunu šova The Tonight Show Starring Johnny Carson un to Nikolsons improvizēja. Kubriks, kurš kādu laiku bija dzīvojis Anglijā, neapzinājās līnijas nozīmi un gandrīz gribēja izmantot citu tekstu.
Filmas skaņu celiņam, ar ko ir saskatāmas līdzības ar Kubrika filmu "2001: Kosmosa odiseja" (1968), ir izmantoti fragmenti no Ektora Berlioza, Ģerģa Ligeti, Bēla Bartoka un Kšištofa Penderecka skaņdarbiem.
Izlaišana
Filmas "Mirdzums" pirmizrāde notika atsevišķos kinoteātros, bet pēc mēneša jau visā valstī. Eiropā filma iznāca pēc pāris mēnešiem un tās versija bija par 25 minūtēm īsāka, jo Kubriks izņēma lielāko daļu ainu, kas norisinās ārpus viesnīcas. Tās izgrieza, jo, pēc Kubrika teiktā, tās nebija labi uzņemtas, kā arī tāpēc, ka Warner Bros. sūdzējās par tās garumu.
Kritiķu vērtējumi
Filma sākotnēji saņēma dažādus kritiķu vērtējumus. Daudzi kritiķi kritizēja lēno filmas tempu, kas tolaik šausmu filmām bija neierasti, kā arī to, ka filmā bija maz biedējošu elementu.
Tā bija tikai otrā no pēdējām Kubrika 11 filmām, otrai esot "Acis plaši aizvērtas", kas nesaņēma nevienu BAFTA kino balvas nomināciju. Tā bija arī vienīgā no Kubrika pēdējām 11 filmām, kas nav saņēmusi ne Zelta globusa, ne Oskara balvas nomināciju. Tā vietā, šī ir vienīgā Kubrika filma, kas nominēta Zelta avenes balvai, tostarp kategorijās "Sliktākais režisors" un "Sliktākā aktrise" (Divāla). Divālas nomināciju atsauca.
Pārvērtēšana
Tīmekļa vietnē Rotten Tomatoes filmai ir 82% vērtējums. 2001. gada Amerikas Kinoinstitūta (AFI) 100 aizraujošāko filmu sarakstā "Mirdzums" ierindojās 29. vietā. Džeks Torenss AFI vērtējumā atzīts par 25. labāko ļaundari kino vēsturē. 2005. gadā citāts Here's Johnny! AFI vērtējumā atzīts par 68. labāko. Režisors Mārtins Skorsēze nosauca to par vienu no 11 visu laiku biedējošākajām filmām. 2010. gadā The Guardian nosauca to par 5. visu laiku labāko šausmu filmu. BBC 100 labāko ASV filmu sarakstā "Mirdzums" ierindojās 62. vietā. 2017. gada žurnāla Empire lasītāju aptaujā "Mirdzums" ierindojās 35. vietā, kā visu laiku labākā filma. Vairāki kinokritiķi ir norādījuši uz filmas lielo ietekmi uz populāro kultūru. 2006. gadā kritiķis Rodžers Īberts, kurš sākotnēji bija skarbs pret filmu, iekļāva to savā Great Movies sarakstā.
Pēc Stīvena Kinga teiktā, lai gan Kubriks uzņēma filmu ar neaizmirstamiem kadriem, tā bija slikta kā adaptācija un ka tā ir vienīga viņa romānu adaptācija, ko viņš ienīst. Vēlāk gan Kings atzina, ka "Mirdzums" ir viena no tām filmām, kas ir devusi ko vērtīgu šausmu žanram. Romānā, kas rakstīts laikā, kad Kings cieta no alkoholisma, ir sastopami vairāki autobiogrāfiski elementi. Kings pauda sarūgtinājumu, ka filmā ir mazāk aplūkotas dažas tēmas, piemēram, ģimenes izjukšana un alkoholisma briesmas.
Ieņēmumi
Filmu sākotnēji izrādīja 10 kinoteātros, kur tā nopelnīja ASV dolārus. Kopējie ieņēmumi sasniedza 47,3 miljonus ASV dolāru.
Antoņiški
Antoņiški (arī Antoniški) ir ciems Rēzeknes novada Sokolku pagastā. Izvietojies pagasta austrumos 3,7 km no pagasta centra Strupļiem, 23,7 km no novada centra Rēzeknes un 224,2 km no Rīgas.
Apdzīvotā vieta izvietojusies nomaļus no valsts autoceļiem, Lauzas upes krastā uz ziemeļaustrumiem no Strupļu purva.
Sīrijas futbola izlase
Sīrijas futbola izlase ir nacionālā futbola komanda, kas pārstāv Sīriju starptautiskās futbola sacensībās. Sīrijas futbola izlasi pārvalda Sīrijas Futbola Asociācija. Pašlaik FIFA ir aizliegusi Sīrijas izlasei aizvadīt mājas spēles.
Andrē Silva
Andrē Migels Valente da Silva (pt; dzimis ) ir Portugāles futbolists, uzbrucējs, Portugāles futbola izlases dalībnieks. Kopš 2023. gada spēlē Spānijas La Liga kluba Real Sociedad sastāvā, kas viņu īrē no RB Leipzig.
Sasniegumi
RB Leipzig
Līzesmuiža
Līzesmuiža ir ciems Kuldīgas novada Padures pagastā. Izvietojies pagasta dienviddaļā pie autoceļa P108 2 km no pagasta centra Deksnes, 7 km no novada centra Kuldīgas un 159 km no Rīgas. Apdzīvotā vieta izveidojusies ap bijušās Līzes pusmuižas (Elisenhof) centru.
Artūrs (personvārds)
Artūrs vai Arturs ir populārs vīriešu personvārds, īsais variants latviski Artis. Popularitāti ieguvis no leģendārā britu ķēniņa un karavadoņa Artura (Arthur) vārda. Latviešu kalendārā Artūra vārdadiena ir 17. jūnijā.
Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 12 907 personas ar vārdu Artūrs un 4 188 personas ar vārdu Arturs.
Āraišu ordeņa pils
Āraišu ordeņa pils, 16.-17. gadsimtā saukta arī par Vecajām Cēsīm, bija Livonijas ordeņa nocietinājums pie senā Cēsu-Kokneses lielceļa Āraišu ezera rietumu krastā, Āraišu draudzes novada centrs. Līdz mūsdienām saglabājušies pils ārējā mūra fragmenti.
Vēsture
Āraišu ordeņa pils celta 14. gadsimta beigās Gaujas koridora aizsardzībai pret lietuviešu karaspēka iebrukumiem. Pils bija pakļauta Cēsu komturiem, vēlāk Livonijas ordeņa mestriem, kas rezidēja Cēsu pilī.
Livonijas kara laikā Āraišu pili 1577. gadā ieņēma Livonijas karaļa Magnusa piekritēji, tā paša gada augusta beigās krievu un tatāru karaspēks cara Ivana IV vadībā, bet decembrī to atguva karalim Stefanam Batorijam lojālie karavīri Johana Bīriņa vadībā. Cīņu laikā pils tika sagrauta un 1582. gada Jamas Zapoļskas miera līgumā nemaz nav pieminēta, pēc līguma noslēgšanas tās pilsnovadu iekļāva Polijas-Lietuvas kopvalstij piederošās Livonijas Pārdaugavas hercogistes Cēsu vaivadijā. Netālu no pils izveidojās Kalnamuiža (Bergenhof), ko savā īpašumā ieguva poļu virsnieks Drobišs (Drobisch), no kura vārda atvasināts Drabešu muižas nosaukums (Drobusch). Zināms, ka Lielā Ziemeļu kara laikā 1701. gada 28. jūnijā pie Āraišu pilsdrupām ezera krastā Zviedrijas karalis Kārlis XII ierīkojis sava karaspēka atpūtas nometni.
2012. gada jūlijā starptautiska Eiropas projekta "Ecology of Crusading" ("Krusta karu ekoloģija") ietvaros tika veikta arheoloģiskā izpēte Āraišu ordeņa pils priekšpilī un Āraišu ezera krastā arheologa Artūra Tomsona vadībā.
Apraksts
Āraišu ordeņa pils uzcelta Āraišu ezera rietumu krastā uz 9 ha lielas pussalas, ko savā laikā gandrīz pilnīgi aizņēma priekšpils, kuras ziemeļaustrumu malā atradās 81x81 metru liela galvenā pils ar apmēram 2 metrus biezām laukakmeņu sienām. Rietumu un ziemeļu sienu iekšpusē bija dzīvojamā ēka. Gar galvenās pils rietumu sienu bija izrakts 125 metrus garš, 19-20 metrus plats un 6 metrus dziļš aizsarggrāvis, kam pāri uz 3,7 m platajiem pils vārtiem vedis paceļamais tilts. Pie tilta bijis 10 х 7,85 m liels sardzes namiņš.
Dzērvēni
Dzērvēni ir apdzīvota vieta Cēsu novada Inešu pagastā. Atrodas pagasta rietumos 6,2 km no pagasta centra Inešiem, 7 km no Vecpiebalgas un 135,2 km no Rīgas.
Apdzīvotā vieta atrodas nomaļus no valsts autoceļiem.
Fulhensio Batista
Fulhensio Batista (Fulgencio Batista y Zaldívar; dzimis, miris ) bija Kubas prezidents no 1940. līdz 1944. gadam (ievēlēts) un no 1952. līdz 1959. gadam (valsts apvērsuma rezultātā), kad viņu gāza Kubas revolūcijas laikā.
1921. gadā Fulhensio Batista iestājās Kubas armijā. 1923. gadā viņš atstāja bruņotos spēkus. Vēlāk viņš atgriezās armijā un ieguva kaprāļa pakāpi.
1940. gada prezidenta vēlēšanās uzvarēja Fulhensio Batista, apsteidzot Ramonu Gravu. 1944. gada vēlēšanās Batista zaudēja Ramonam Gravam.
1948. gadā Batista ieguva vietu Kubas Senātā. Kad 1951. gadā pienāca senatora termiņā beigas, viņš nolēma startēt prezidenta vēlēšanās. Pirmsvēlēšanu aptaujas rādīja, ka Batista nav populārs kubiešu vidū un netiktu ievēlēts par prezidentu.
Fulhensio Batistas organizēts apvērsums gāza prezidentu Karlosu Prio. Batista pasludināja sevi par pagaidu prezidentu uz diviem gadiem. ASV atzina Batistas režīmu un iepludināja valstī lielas investīcijas. Aprīlī tika pieņemts jauns konstitūcijas likums. Drīz pēc apvērsuma sākās pretestība Batistas režīmam. 1954. gadā notika prezidenta vēlēšanas, kurās vienīgais kandidāts bija Fulhensio Batista. 1956. gada beigās Kubā ieradās Fidela Kastro kaujinieki, kuri sāka partizānu karu. 1958. gada novembrī tika sarīkotas pēc konstitūcijas nepieciešamās prezidenta vēlēšanas. Tajās nepiedalījās partizānu kontrolēto teritoriju iedzīvotāji. Sākotnējie vēlēšanu rezultāti rādīja Karlosa Markesa Sterlinga uzvaru, bet militāristi pārtrauca balsu skaitīšanu, un Batista paziņoja, ka uzvarējis Andress Rivero Agvero. Agvero nepaspēja kļūt par prezidentu. Līdz gada beigām Kastro spēki bija pietuvojušies Havanai. Fulhensio Batista ar savu ģimeni atstāja Kubu, ar lidmašīnu aizlidojot uz Dominikānas Republiku.
Vēlāk Batista pārcēlās uz Portugāli. Pēc tam dzīvoja Spānijā.
UNESCO Pasaules mantojuma vietas Okeānijā
Šajā rakstā ir apkopotas visas UNESCO Pasaules mantojuma vietas, kas atrodas Okeānijā (ieskaitot arī Austrāliju). UNESCO (Apvienoto Nāciju Izglītības, zinātnes un kultūras organizācija) ir noteikusi 35 Pasaules mantojuma vietas (9 kultūras, 19 dabas un 7 jaukti objekti/vietas). 11 valstīs (Austrālija, Fidži, Jaunzēlande, Kiribati, Māršala salas, Mikronēzija, Palau, Papua-Jaungvineja, Vanuatu un Zālamana Salas) un 4 teritorijās (Havaju salas, Jaunkaledonija, Lieldienu salas un Pitkērna), kuru pārvaldītājvalsts atrodas ārpus Okeānijas. Pirmie objekti no šī reģiona tika iekļauti 1981. gadā (5. sesijā) — Lielais Barjerrifs, Kakadu nacionālais parks un Vilarda ezeru reģions. Šajā reģionā atrodas trīs pasaulē lielākās aizsargājamās teritorijas: Fēniksa salu aizsargājamā teritorija, Papahānaumokuākea un Lielais Barjerrifs. Turklāt Tasmanijas mežonīgie apgabali ir viena no divām Pasaules mantojumu vietām, kura atbilst 7 no 10 Pasaules mantojumu objektu kritērijiem (otra — Taišans, Ķīnā). Pēc UNESCO Pasaules mantojuma ģeogrāfiskajām zonām Okeānija tiek iedalīta Āzijas un Klusais okeāna zonā.
Katru gadu UNESCO Pasaules mantojuma komiteja var veikt jaunu vietu iekļaušanu sarakstā, vai iepriekš iekļauto vietu svītrošanu no saraksta, ja tās vairs neatbilst kritērijiem. Izvēles pamatā ir 10 kritēriji: 6 kultūras mantojuma (I-VI) un 4 dabas mantojuma (VII-X) kritēriji. Dažas vietas/objekti, kas apzīmēti kā "jaukta tipa vietas", vienlaikus ir gan kultūras, gan dabas mantojums. Pasaules mantojuma komiteja var arī norādīt, ka vieta/objekts ir apdraudēts, atsaucoties uz "apstākļiem, kas apdraud pašus raksturlielumus, pēc kuriem šīs objekts/vieta ticis iekļauts Pasaules mantojuma sarakstā". 2013. gadā Pasaules mantojuma komiteja nolēma Apdraudēto Pasaules mantojuma objektu sarakstā iekļaut Austrumrenelu (Zālamana Salas), jo to apdraud mežizstrādes darbības un vietai ir īpaša unikāla vērtība. Savukārt 2016. gadā Apdraudēto Pasaules mantojuma objektu sarakstam tika pievienots Nanmadols: Austrumikronēzijas ceremoniālais centrs (Mikronēzija)
Sarakstā ir ietvertas vairākas vietas, kuru dalībvalsts atrodas ārpus reģiona, bet pati vieta atrodas Okeānijā. Tādas vietas ir Rapa Nui nacionālais parks (Čīle), Jaunkaledonijas lagūnas: rifa daudzveidība un ar to saistītās ekosistēmas (Francija), Hendersona sala (Apvienotā Karaliste/Lielbritānija) un Havaju vulkānu nacionālais parks un Papahānaumokuākea (ASV).
Sarakstā iekļautās vietas/objekti
{{Legend|#FFE6BD|Apdraudētais objekts|outline=silver}}
The Flintstones in Viva Rock Vegas
Flintstoni un Rabli dodas ceļojumā uz Rokvegasu, kur Vilmu vajā plejbojs Čips Rokfellers.
Sleataratindurs
Sleataratindurs (fo) ir Fēru Salu augstākais kalns. 880 metrus augstā virsotne atrodas Eisturojas salas ziemeļos. Tulkojumā kalna nosaukums nozīmē "Plakanā virsotne". Uzkāpšana kalnā prasa 4 stundas bez speciālas sagatavotības alpīnismā. Uz ziemeļaustrumiem no Sleataratindura atrodas otrs augstākais Fēru salu kalns — Groafelli.
TWAIN
TWAIN ir lietojumprogrammas programmēšanas interfeisu (API) un sakaru protokols, kas regulē saziņu starp programmatūru un digitālās attēlveidošanas ierīcēm, piemēram, skaneriem vai digitālajām kamerām. Jaunākā stabilā TWAIN versija ir TWAIN 2.3, kas publicēta.
TWAIN iniciatīvas grupu izveidoja digitālās attēlveidošanas ierīču vadošie ražotāji 1992. gadā, lai standartizētu šo ierīču interfeisu mijiedarbībai ar grafiskajām programmām. TWAIN nav akronīms, kaut arī ir izplatīta versija Technology Without Any Interesting Name (tehnoloģija bez jebkāda nosaukuma). TWAIN ir novecojis angļu vārds, kas nozīmē TWO (divi) un ņemts no Radjarda Kiplinga dzejoļa "Balāde par austrumiem un rietumiem" (fragments angliski — …and never the twain shall meet…). Tas tiek rakstīts lielajiem burtiem labākai izcelšanai un simbolizē skanera sarežģīto mijiedarbību ar datoru.
Žibārtu grāvis
Žibārtu grāvis ir Upeles labā krasta pieteka Jelgavas un Bauskas novados.
Iztece netālu no valsts robežas, uz dienvidaustrumiem no Klāviem. Tek ziemeļu virzienā. Ietek Upītē pie Pilnzābaku mājām. Žibārtu grāvi šķērso valsts autoceļi V1033 (Pilsrundāle–Svitene–Klieņi) un P103 (Dobele–Bauska).
Amazing Grace (2006. gada filma)
Amazing Grace ir 2006. gada biogrāfiska drāma, kuras režisors ir Maikls Epteds. Galvenās lomas atveido Joans Grifids, Benedikts Kamberbačs, Romola Garai un Alberts Finijs. Filmas pirmizrāde notika Toronto filmu festivālā.
Ideālists Viljams Viberforss Lielbritānijas parlamentā iesniedz likumdošanas prasību par verdzības izbeigšanu Britu impērijā.
Groafelli
Groafelli (fo) ir otra augstākā Fēru Salu virsotne. Tā ir 856 metrus augsta un atrodas Eisturojas salas ziemeļos. Uz dienvidrietumiem no Groafelli atrodas augstākais kalns Fēru salās - Sleataratindurs.